**Харолд 220505**

**Ауыр мінезді адамдармен сөйлесуге арналған нұсқаулық**

**екіншісі**

***"Ол өзін босату үшін пара берер ме деп үміттеніп, Пауылды жиі-жиі алдыртып, сөйлесіп отырды"***

***(Елшіл. істері 24:26)***

Ауыр мінезді адамды жақынырақ танып білу екеуіңіздің араңыздағы кедергіні жоя алады. Бірге бір кесе кофе ішіңіз. Сол ауыр мінезді адамға қандай да бір жақсылық жасаңыз. Өзіңізден: «Бұл адам маған ауыр мінезді адам сияқты әрекет істеп тұрған соң ғана ауыр мінезді адам болып тұр ма?" деп сұраңыз.

Бірнеше жұмысшылар түскі ас ішіп отырғанда, олар өздерінің ауыр мінезді жетекшісін жамандап отырды, сол кезде бірдеңе айту керек пе, жоқ па деп кідіріп отырған бір әйел: «Оның өмірінде не болып жатқанын білесіңдер ме?» - деп сұрады. Бір ер адам: «Жоқ», - деп жауап берді. Сөйтіп әлгі әйел бәрін айтып береді. Оның анасы жақында ғана қайтыс болған екен. Оның өзіне қатерлі ісік диагнозы қойылғаннан кейін, күйеуі оны тастап кеткен екен. Бірнеше минут үнсіздіктен кейін, әңгімені бастаған адам: «Егер мен оның орнында болсам, мен де ауыр мінезді болар едім», - деді.

Мінезі ауыр болып көрінетін кейбір адамдардың мінезі - мойындайық - шынымен де ауыр болады! Олар әдетте ерекше адамдар. Олар сондай болып туылды ма, әлде бұзылған отбасыда өсті ме, өмірден жараланды ма, қарапайым зұлымдық немесе қандай да бір комплекспен күресіп жатыр ма, бәрібір, сіз не істесеңіз де, олар сондай, ауыр мінезді болып қала береді.

Ауыр мінезді адаммен қарым-қатынас жасаудағы №2 нұсқау: сол адам үшін және сол адаммен қарым-қатынасыңыз туралы мінажат ету болып табылады. Сізге сол жағдайды шешуге тура келеді, сондықтан сіз: «Ием, бұл адам шынымен мені ренжітіп келеді; Мен бұл адамға қалай жауап беру керектігін білуім керек. Менің өмірімдегі сол ауыр мінезді адамды ғана емес, мені де өзгерткеніңді қалаймын, Ием» деп мінажат етуіңіз керек. Жағдайды шынымен мінажат арқылы Құайға тапсыруды үйренген кезде, сіз келесі қадамға, яғни ауыр мінезді адамға жауап беруге дайын боласыз.